รัฐบาลไทย-ข่าวทำเนียบรัฐบาล-รองนายก “ณรงค์”ติดตามงานพัฒนาคุณภาพชีวิต “คนไทย ใส่ใจดูแลกัน”ที่ อ.แก่งคอย จ.สระบุรี
วันพุธที่ 23 สิงหาคม 2560
รองนายก “ณรงค์”ติดตามงานพัฒนาคุณภาพชีวิต “คนไทย ใส่ใจดูแลกัน”ที่ อ.แก่งคอย จ.สระบุรี
รองนายกรัฐมนตรีณรงค์  ติดตามการขับเคลื่อนนโยบาย พัฒนาคุณภาพชีวิตระดับอําเภอ ตามแนวคิด “คนไทย ใส่ใจดูแลกัน”
รองนายกรัฐมนตรีณรงค์ ติดตามการขับเคลื่อนนโยบาย พัฒนาคุณภาพชีวิตระดับอําเภอ ตามแนวคิด“คนไทย ใส่ใจดูแลกัน”เพิ่มคุณภาพชีวิตและลดความเหลื่อมล้ําด้วยการช่วยเหลือกัน เน้นหนักในกลุ่มผู้สูงอายุ ผู้พิการ ผู้ยากไร้ เด็กปฐมวัย รองรับการเข้าสู่สังคมผู้สูงอายุ ตั้งเป้าครบทุกอําเภอในปี2561
วันนี้ (23สิงหาคม2560) ที่โรงพยาบาลแก่งคอย อ.แก่งคอย จ.สระบุรี พลเรือเอกณรงค์ พิพัฒนาศัย รองนายกรัฐมนตรีติดตามการขับเคลื่อนนโยบาย พัฒนาคุณภาพชีวิตระดับอําเภอ (District Health Board : DHB)”และให้สัมภาษณ์ว่า คณะกรรมการขับเคลื่อนและปฏิรูปการบริหารราชการแผ่นดิน คณะที่4 (ด้านสาธารณสุข) ได้เห็นชอบให้จัดตั้งคณะกรรมการพัฒนาคุณภาพชีวิตระดับอําเภอ มีนายอําเภอเป็นประธาน สาธารณสุขอําเภอเป็นเลขานุการ ตัวแทนภาคประชาชน องค์กรปกครองส่วนท้องถิ่น ภาคเอกชนและตัวแทนภาครัฐเป็นคณะกรรมการ เพื่อร่วมพัฒนาคุณภาพชีวิตของประชาชนตามสภาพปัญหาของแต่ละอําเภอ เน้นกลุ่มเปราะบาง เช่น ผู้สูงอายุ ผู้พิการ ผู้ยากไร้ เด็กปฐมวัย อุบัติเหตุ และโรคไม่ติดต่อเรื้อรัง ขยะ สิ่งแวดล้อม ให้ได้รับการดูแลและเข้าถึงบริการของรัฐ
ทั้งนี้ เป็นไปตามแนวคิด“คนไทย ใส่ใจดูแลกัน”มีเป้าหมายเพิ่มคุณภาพชีวิต และลดความเหลื่อมล้ํา ด้วยการช่วยเหลือซึ่งกันและกันรองรับการเข้าสู่สังคมผู้สูงอายุ การใช้ชีวิตแบบสังคมเมือง ปัญหาสิ่งแวดล้อมที่ส่งผลกระทบต่อสุขภาพ และโรคเรื้อรังที่มีแนวโน้มเพิ่มมากขึ้นโดยความร่วมมือของ4กระทรวงหลักและภาคีเครือข่ายอาทิ มหาดไทย สาธารณสุข การพัฒนาสังคมและความมั่นคงของมนุษย์ ศึกษาธิการในปี2559นําร่องใน73อําเภอ ในปี2560จะขยายไปใน200อําเภอและจะครอบคลุม878อําเภอในปี2561โดยได้ออกระเบียบสํานักนายกรัฐมนตรีรองรับการดําเนินงานให้สามารถบูรณาการงบประมาณและนําทรัพยากรทั้งจากภาครัฐภาคเอกชนและประชาชนมาใช้ในการทํางาน พร้อมทั้งปรับแก้กฎระเบียบที่เกี่ยวข้องเพื่อให้การบริหารจัดการมีประสิทธิภาพส่งเสริมให้เกิดกลไกประชารัฐขับเคลื่อนระบบสุขภาพครอบคลุมทุกพื้นที่ตามเป้าหมายที่วางไว้
สําหรับ ที่ อ.แก่งคอย จ.สระบุรีมีประชากรประมาณ100,000คน เป็นผู้สูงอายุ60ปีขึ้นเกือบร้อยละ13และมีปัญหาคนสูงอายุ ผู้พิการ ไม่คนดูแล ทุกภาคส่วนได้ร่วมกันพัฒนาคุณภาพชีวิตกลุ่มคนด้อยโอกาส ทั้งด้านสังคม ความเป็นอยู่ และการสาธารณสุข ให้มีคุณภาพชีวิตและสถานะสุขภาพดีขึ้นลดความเหลื่อมล้ํา ด้วยการช่วยเหลือดูแลซึ่งกันและกัน โดยมียุทธศาสตร์สําคัญดังนี้1.การจัดตั้งคณะกรรมการพัฒนาคุณภาพชีวิตระดับอําเภอ ใช้ “พื้นที่เป็นฐานประชาชนเป็นศูนย์กลาง”โดยรับฟังความคิดเห็นและส่งเสริมสนับสนุนความร่วมมือของภาคส่วนต่างๆ ในรูปแบบประชารัฐ2.จัดประชุมระดมความคิดเพื่อกําหนดประเด็นปัญหา และวางแผนการแก้ไขและพัฒนา มอบหมายงานตามบทบาทของหน่วยงาน
โดยคณะกรรมการฯได้วิเคราะห์พบมี8ประเด็นปัญหาสําคัญ และได้คัดเลือกมาแก้ไขและพัฒนาใน3ประเด็น คือคุณภาพอาหารเพื่อการบริโภค อุบัติเหตุจราจร ผู้สูงอายุ ผู้พิการและผู้ด้อยโอกาส ผลการดําเนินงาน ลดจุดเสี่ยงอุบัติเหตุได้116จุด จากทั้งหมด122จุด ช่วยลดจํานวนผู้เสียชีวิตจากจราจรได้ร้อยละ15จาก ปี2559พัฒนาตลาดสดน่าซื้อและตลาดนัดผลิตภัณฑ์สุขภาพ ส่งเสริมการการเลี้ยงสัตว์ปลูกผักปลอดสารพิษ ผู้สูงอายุ ผู้พิการและผู้ด้อยโอกาส มีทีมโอบอุ้มจิตอาสาดูแล ได้รับการปรับปรุงสภาพแวดล้อม ด้วยการสร้างบ้าน ซ่อมแซมบ้าน ห้องน้ํารวม152หลัง และได้รับการเยี่ยมดูแลช่วยเหลือจากคณะกรรมการฯ1,133ราย พร้อมมีรถรับ-ส่งเข้าเมื่อต้องเข้ารับบริการ